LaavanΣιχ ζευγάρι κατά τη γαμήλια τελετή τη στιγμή που απαγγέλλονται οι στροφές *λααβάν* του Ραμ Ντας με δεξιόστροφη περιφορά των ιερών κειμένων.
**Ανάντ Καράζ** («ευτυχές γεγονός» ή «χαρμόσυνο γεγονός») ονομάζεται η γαμήλια τελετή των Σιχ, η οποία εισήχθη από τον Γκουρού Αμάρ Ντας. Τους τέσσερις *λααβάν* (ύμνοι οι οποίοι απαγγέλλονται κατά τη διάρκεια της τελετής) συνέθεσε ο διάδοχός του, Γκουρού Ραμ Ντας. Νομιμοποιήθηκε στην Ινδία με την έγκριση του νόμου περί γάμου το 1909, αλλά τώρα διέπεται από τον Σιχ Ρεχτ Μαριάντα (Σιχ κώδικας δεοντολογίας και συμβάσεων), ο οποίος εκδόθηκε από την επιτροπή Shiromani Gurdwara Prabandhak (SGPC).

Σε μια πρόσφατη ετυμηγορία του Ακάλ Ταχτ, σημειώνεται πως η Ανάντ Καράζ μπορεί να λάβει χώρα μόνο μέσα σε έναν γκουντβάρα (ναός) κι ένας βαφτισμένος Σιχ μπορεί να τελέσει τη γαμήλια τελετή.

Το 2012, η Ινδία πέρασε μια τροπολογία του νομοσχεδίου για τον γάμο Ανάντ, έπειτα από την οποία οι Σιχ έχουν τη δυνατότητα να εγγράφουν τους γάμους τους υπό την Ανάντ Πράξη Γάμου αντί της Ινδουιστικής Πράξης Γάμου, με την Πρόεδρο Πρατίμπα Ντεβί Σινγκ Πατίλ να δίνει τη σύμφωνη γνώμη της στο νομοσχέδιο που εγκρίθηκε από το Κοινοβούλιο στις 7 Ιουνίου 2012, κατά τη συνεδρίαση για τον προϋπολογισμό.

Το Πακιστάν δήλωσε πως θα ενέκρινε την Σιχ Ανάντ Πράξη Γάμου το 2007 και προετοιμάστηκε μια Πράξη Προσχέδιο, αλλά αυτό το προσχέδιο δεν εγκρίθηκε ποτέ. Το 2018, η Επαρχιακή Συνέλευση των Πακιστανών του Παντζάμπ ενέκρινε την Σιχ Ανάντ Καράζ Πράξη Γάμου του 2018.

Σημαντικά χαρακτηριστικά
------------------------

Τα παρακάτω αποτελούν σημαντικά σημεία τα οποία πρέπει να τηρούνται από το Σιχ ζευγάρι και τις οικογένειές τους:

* Ο γάμος αποτελεί μια συντροφιά μεταξύ ίσων.
* Δεν θα πρέπει να λαμβάνεται υπόψη η κάστα, η κοινωνική θέση, η φυλή ή η καταγωγή.
* Δεν επιτρέπεται η προίκα.
* Καμία μέρα δεν θεωρείται ιερότερη από την άλλη, ως εκ τούτου δεν πρέπει να γίνονται αστρολογικές εκτιμήσεις ή να δίνεται έμφαση σε προκαταλήψεις στην επιλογή της ημέρας της τελετής.
* Η θρησκευτική τελετή πρέπει να λαμβάνει χώρα παρουσία του Γκουρού Γκραντ Σαχίμπ.
* Το κόστος του γάμου πρέπει να μοιράζεται όσο το δυνατόν πιο ισότιμα ανάμεσα στις δύο οικογένειας.

Η τελετή Ανάντ Καράζ αποτελεί ένα χαρούμενο και εορταστικό γεγονός όπου οι οικογένειες και οι φίλοι τόσο του γαμπρού όσο και της νύφης, εμπλέκονται έντονα. Οι περισσότερο Σιχ γάμοι λαμβάνουν χώρα το πρωί και ολοκληρώνονται μέχρι το μεσημέρι. Την τελετή ακολουθεί μία λάνγκαρ ή ένα επίσημο γεύμα, ενώ το γεγονός μπορεί να κρατήσει και ολόκληρη τη μέρα, κάποιες φορές μέχρι και την επόμενη.

Οι περισσότερες οικογένειες συνδυάζουν τη γαμήλια τελετή με αυτήν των αρραβώνων, η οποία ονομάζεται «κουρμάι» και λαμβάνει χώρα αμέσως πριν τους γαμήλιους όρκους ή *λααβάν*. Η τελετή των αρραβώνων μπορεί επίσης να λάβει χώρα ως ξεχωριστό γεγονός σε διαφορετική μέρα. Συνήθως διεξάγεται σε γκουντβάρα ή στο σπίτι του μέλλοντα γαμπρού. Περιλαμβάνει αρντάς (προσευχές), κίρταν (λατρευτικούς ύμνους από το Γκουρού Γκραντ Σαχίμπ), σαγκούν (ανταλλαγή δώρων) και λάνγκαρ. Στην τελετή «σαγκάν», ο γαμπρός παρουσιάζεται με κάρα, κιρπάν, Ινδικά γλυκά, φρέσκα φρούτα, ξηρά φρούτα και καρπούς. Ως αντάλλαγμα, η οικογένεια της μέλλουσας νύφης παρουσιάζεται με παραδοσιακά ενδύματα και γλυκά.

Λεπτομερής ανάλυση
------------------

«Ανάντ Καράζ» είναι το όνομα που δόθηκε στην Σιχ γαμήλια τελετή. Για τους Σιχ, ο γάμος είναι ο κανόνας και το ιδανικό· μέσω αυτού, σύμφωνα με τα πιστεύω τους, έρχονται οι καλύτερες ευκαιρίες για τις υπηρεσίες στον σκοπό του Θεού και το καλό της ανθρωπότητας, καθώς επίσης προσφέρει το καλύτερο μέσο για την εκπλήρωση της ατομικότητας και επίτευξη της ευδαιμονίας. Ο Σιχισμός δεν αποκηρύσσει τους όρκους της αγαμίας ή της παραίτησης, αλλά τους αποθαρρύνει και υποστηρίζει πως η οικογενειακή ζωή είναι ο καλύτερος τρόπος ζωής.

Ιστορικά, οι περισσότεροι γάμοι ανάμεσα στους Σιχ, όπως και στην Ινδία και στο Πακιστάν ως σύνολο, είναι κανονισμένοι. Θεωρείται καθήκον των γονιών να κανονίσουν για τον γάμο των απογόνων τους και να συμβάλλουν ενεργά σε αυτό. Το *Πρεμ Σουμαράγκ*, μια δουλειά του 18ου αιώνα πάνω στον κοινωνικό κώδικα των Σιχ, σημειώνει: «Όταν ένα κορίτσι αποκτήσει ωριμότητα, είναι καθιερωμένο οι γονείς της να ψάξουν για το κατάλληλο ταίρι για εκείνη». Δεν είναι επιθυμητό ούτε πρέπον να παντρευτεί ένα πολύ νεαρό κορίτσι. Παραδοσιακά, η κόρη ενός Σιχ παντρεύεται έναν Σιχ. Αν ένας άντρας είναι πιστός του Σιχισμού, είναι ταπεινός εκ φύσεως, με τον γάμο του να μπορεί να γίνει χωρίς αμφισβήτηση και χωρίς να λαμβάνονται υπόψη ο πλούτος και τα αγαθά.

Είναι επίσης αποδεκτό οι Σιχ να παντρεύονται κάποια που οι ίδιοι επιλέγουν. Ωστόσο, ως ένδειξη σεβασμού προς τους γονείς τους, αναζητείται και η δική τους έγκριση. Παραδοσιακά, οι γονείς του άντρα είναι αυτοί που ζητάνε από τους γονείς της γυναίκας το χέρι της κόρης τους σε γάμο.

Ιστορία της Ανάντ Καράζ
-----------------------

Η ιστορία της γαμήλιας τελετής Ανάντ ξεκινάει από την εποχή του Γκουρού Αμάρ Ντας (1479–1574), ο οποίος συνέθεσε τον μακρύ 40 στροφών ύμνο «Ανάντ» σε μέτρο Ραμκάλι, κατάλληλο για να τραγουδηθεί ή απαγγελθεί σε όλες τις σημαντικές θρησκευτικές περιστάσεις. Ο διάδοχός του, ο Γκουρού Ραμ Ντας, συνέθεσε τον ύμνο 4 στροφών, «λααβάν», ο οποίος απαγγέλλεται και τραγουδιέται κατά τη διάρκεια της τελετής για την επισημοποίηση του γάμου. Ωστόσο, κατά την εποχή του Μαχαραγιά Ραντζίτ Σινγκ και των διαδόχων του, η τελετή επήλθε σε μερική αχρηστία.

Το κίνημα μεταρύθμισης του Ναμντάρι στα μέσα του 19ου αιώνα έκανε την πρακτική της τελετής Ανάντ ζωτικής σημασίας στο πρόγραμμά του, όπως έκανε αργότερα και ο πιο ευρείας επιρροής, Σινγκ Σαμπά. Αλλά, υπήρχαν εναντιώσεις από τους Άρια Σαμάτζις και τις ιερατικές τάξεις· οι πρώτοι εξαιτίας της θέσης τους πως η Σιχ πίστη ήταν μία σέκτα μέσα στη μεγαλύτερη ομπρέλα του Ινδουισμού και ως εκ τούτου, ανήκε στην Ινδουιστική Πράξη Γάμου. Η μορφή της Σιχ γαμήλιας τελετής έλαβε τελικά νομική κύρωση μέσω της Ανάντ Πράξης Γάμου που υιοθετήθηκε το 1909.

Τον πυρήνα της Ανάντ Καράζ αποτελούν οι 'λααβάν', όπου τραγουδιούνται τα σαμπάντς ενώ η νύφη και ο γαμπρός κάνουν δεξιόστροφες περιφορές με τα ιερά κείμενα του Σιχισμού, το Γκουρού Γκραντ Σαχίμπ. Η τελετή χρησιμεύει στο να παρέχει τις θεμελιώδεις αρχές για έναν επιτυχημένο γάμο, ενώ επίσης τοποθετεί τον γάμο μέσα στο πλαίσιο της ενότητας με τον Θεό. Ο Γκουρού Ραμ Ντας ήταν αυτός που συνέθεσε τις τέσσερις στροφές *λααβάν*, οι οποίες απαγγέλλονται ως ο πυρήνας της Ανάντ Καράζ.

Το 1579, ο πέμπτος Γκουρού, Γκουρού Αρντζάν, και η Μάτα Γκάνγκα αποτέλεσαν το πρώτο ζευγάρι που παντρεύτηκε μέσω της τελετής Ανάντ Καράζ. Σήμερα, η τελετή υιοθετήθηκε παγκοσμίως από τους Σιχ.

Τροπολογία Ανάντ Πράξης Γάμου, 2012 (Ινδία)
-------------------------------------------

Η τροπολογία της Ανάντ Πράξης Γάμου, 2012, έλαβε την σύμφωνη γνώμη του Προέδρου της Ινδίας στις 7 Ιουνίου 2012. Με την τροποποίηση της Ανάντ Πράξης Γάμου του 1909, άνοιξε ο δρόμος για την επικύρωση των παραδοσιακών Σιχ γάμων, προβλέποντας και στην υποχρεωτική εγγραφή όλων των γάμων που έγιναν με την αντίστοιχη τελετή. Σύμφωνα με το νομοσχέδιο της τροπολογίας, τα ζευγάρια των οποίων οι γάμοι έχουν καταχωρηθεί βάσει αυτής της πράξης δε θα υποχρεωθούν να καταχωρήσουν τον γάμο τους σύμφωνα με τον νόμο περί καταγραφής γεννήσεων, γάμων και θανάτων του 1969 ή οποιοδήποτε άλλο νόμο που βρίσκεται σε ισχύ.

Παντζάμπ Σιχ Ανάντ Καράζ Πράξη Γάμου 2018 (Πακιστάν)
----------------------------------------------------

Το 2018, η Επαρχιακή Συνέλευση των Πακιστανών του Παντζάμπ ενέκρινε την Σιχ Ανάντ Καράζ Πράξη Γάμου του 2018.

Γάμος μεταξύ Σιχ με μη Σιχ
--------------------------

Το 2014, έπειτα από διετή διαβούλευση με την Επιτροπή Gurdwara Sahib, Σιχ Οργανισμούς και άλλους ανεξάρτητους φορείς, το Σιχ Συμβούλιο στο Ηνωμένο Βασίλειο ανέπτυξε μια συνεπή προσέγγιση προς τους γάμους που γίνονταν σε γκουντβάρα και όπου ο ένας σύντροφος δεν ήταν Σιχ. Οι κατευθυντήριες γραμμές που προέκυψαν εγκρίθηκαν από τη Γενική Συνέλευση του Σιχ Συμβουλίου του Ηνωμένου Βασιλείου στις 11 Οκτωβρίου 2014 και δήλωναν πως οι γκουντβάρας ενθαρρύνονται να εξασφαλίσουν πως και οι δύο σύντροφοι που θα προχωρήσουν σε μια Ανάντ Καράζ τελετή είναι Σιχ, αλλά όταν ένα ζευγάρι επιλέξει να προβεί σε πολιτικό γάμο, να τους δίνεται η δυνατότητα να γιορτάσουν τον γάμο τους παρουσία συγγενών και φίλων με *αρντάς*, *Σουχμάνι Σαχίμπ Πατ*, *Αχάντ Πατ* ή άλλες λειτουργίες. Ωστόσο, κάποιοι γκουντβάρας όπως αυτός που βρίσκεται στο Γουόρικ της Αγγλίας, επέτρεψε το να γίνονται μικτοί γάμοι, κάτι το οποίο οδήγησε σε διαμαρτυρίες και διαμάχες.

Έγγαμη ζωή
----------

Ο κώδικας δεοντολογίας του Σιχισμού περιγράφει το γάμο ως μονογαμική σχέση και οι δύο σύζυγοι είναι ίσοι. Σε περίπτωση θανάτου του ενός συζύγου, ο χήρος ή η χήρα έχει το δικαίωμα να ξαναπαντρευτεί.

Παραπομπές
----------

1. ↑  «Punjabi Wedding or Anand Karaj a Blissful Union». *punjabiwedding.com*. 6 Ιουλίου 2018. Αρχειοθετήθηκε από το πρωτότυπο στις 11 Νοεμβρίου 2019. Ανακτήθηκε στις 11 Νοεμβρίου 2019. Anand Karaj can only take place in a Gurudwara according to a verdict of the Sri Akal Takht Sahib. An Amritdhari (baptized) Sikh may only perform the marriage ceremony.
2. ↑  «Bill to amend Anand Marriage Act introduced». Hindustan Times. 8 Μαΐου 2012. Αρχειοθετήθηκε από το πρωτότυπο στις 31 Οκτωβρίου 2012. Ανακτήθηκε στις 12 Οκτωβρίου 2013.
3. 1 2  Punjab Sikh Anand Karaj Marriage Act 2018
4. ↑  Arshdeep Kaur; Gurdeep Singh (Μάρτιος 2016). *Anand Karaj-Marriage Ceremony in Sikhism :: An Introduction*. doi:10.13140/RG.2.2.22679.01441.. Ανακτήθηκε στις 2019-11-11.
5. ↑  «Sikh Marriage Ceremory (Anand Karaj)». *www.bradfordgurdwara.com*. Αρχειοθετήθηκε από το πρωτότυπο στις 16 Αυγούστου 2011. Ανακτήθηκε στις 11 Νοεμβρίου 2019.
6. 1 2  «Sikh Wedding». *sikhs.org*. Αρχειοθετήθηκε από το πρωτότυπο στις 11 Νοεμβρίου 2019. Ανακτήθηκε στις 11 Νοεμβρίου 2019.
7. ↑  Gurmukh Singh (1 Οκτωβρίου 2009). «Sikh weddings: Anand Karaj». BBC. Αρχειοθετήθηκε από το πρωτότυπο στις 10 Νοεμβρίου 2010. Ανακτήθηκε στις 11 Νοεμβρίου 2019.
8. ↑  «SIKH WEDDING ( ANAND KARAJ ) PHOTOGRAPHY AND VIDEOGRAPHY». Koro Films. Αρχειοθετήθηκε από το πρωτότυπο στις 11 Νοεμβρίου 2019. Ανακτήθηκε στις 11 Νοεμβρίου 2019.
9. ↑  «The Sikh Wedding Briefly Explained». *gettingmarried.co.uk*. 11 Αυγούστου 2013. Αρχειοθετήθηκε από το πρωτότυπο στις 11 Μαρτίου 2017. Ανακτήθηκε στις 11 Νοεμβρίου 2019.
10. ↑  Nikky-Guninder Kaur Singh (2005). *The Birth of the Khalsa: A Feminist Re-Memory of Sikh Identity*. State University of New York Press. σελ. 189. ISBN 978-0-7914-6583-7. The name of the wedding ceremony, anand karaj (anand = bliss, karaj = event), is derived from Guru Amar Das's rapturous hymn Anand (bliss). "
11. ↑  Rosemary Skinner Keller· Rosemary Radford Ruether· Marie Cantlon (2006). *Encyclopedia of Women and Religion in North America*. Indiana University Press. σελ. 700. ISBN 0-253-34687-8.
12. ↑  Pashaura Singh· Louis E. Fenech (Μάρτιος 2014). *The Oxford Handbook of Sikh Studies*. Oxford University Press. σελίδες 399–400. ISBN 978-0-19-969930-8.
13. 1 2  Louis E. Fenech· W. H. McLeod (2014). *Historical Dictionary of Sikhism*. Rowman & Littlefield Publishers. σελίδες 33–34. ISBN 978-1-4422-3601-1.
14. 1 2  SikhNet (11 Αυγούστου 2009). «'Anand Karaj and the Lavan'».
15. ↑  Arshdeep Kaur; Gurdeep Singh (Μάρτιος 2016). *Anand Karaj-Marriage Ceremony in Sikhism :: An Introduction*. doi:10.13140/RG.2.2.22679.01441.. Ανακτήθηκε στις 2019-11-11.
16. ↑  «The Anand Marriage (Amendment) Act, 2012 Published in the Gazzette of India - Family Law». Lawyer's Club India. Αρχειοθετήθηκε από το πρωτότυπο στις 27 Ιουνίου 2018. Ανακτήθηκε στις 12 Νοεμβρίου 2019.
17. ↑  «Sikhs can register marriages under Anand Act». The Times of India. 22 Μαΐου 2012. Αρχειοθετήθηκε από το πρωτότυπο στις 15 Οκτωβρίου 2013. Ανακτήθηκε στις 12 Νοεμβρίου 2019.
18. ↑  «Sikhs hail the passage of Sikh Marriage Act in Indian Parliament». India America Today. 22 Μαΐου 2012. Αρχειοθετήθηκε από το πρωτότυπο στις 27 Μαΐου 2012. Ανακτήθηκε στις 15 Ιουνίου 2012.
19. ↑  «Sikh Council UK Develops Guidelines of Approach to Inter-Faith Marriages in Gurdwaras». *Sikh24.com*. 25 Οκτωβρίου 2014. Αρχειοθετήθηκε από το πρωτότυπο στις 16 Ιουλίου 2015. Ανακτήθηκε στις 12 Νοεμβρίου 2019.
20. ↑  Dil Neiyyar· Perminder Khatkar (11 Μαρτίου 2013). «Sikh weddings crashed by protesters objecting to mixed faith marriages». BBC. Αρχειοθετήθηκε από το πρωτότυπο στις 17 Νοεμβρίου 2014. Ανακτήθηκε στις 12 Νοεμβρίου 2019.
21. ↑  «Police arrest intruders who occupied Sikh temple in Leamington Spa». The Guardian. 11 Σεπτεμβρίου 2016. Αρχειοθετήθηκε από το πρωτότυπο στις 14 Οκτωβρίου 2016. Ανακτήθηκε στις 12 Νοεμβρίου 2019.
22. ↑  Sukhmandir Khalsa (21 Ιανουαρίου 2019). «10 Ways Sikhism Differs From Islam». Learn Religions. Αρχειοθετήθηκε από το πρωτότυπο στις 12 Νοεμβρίου 2019. Ανακτήθηκε στις 12 Νοεμβρίου 2019.
23. ↑  «Sikh religious belief allows re-marriage for widows». Stuff. 31 Ιανουαρίου 2009. Αρχειοθετήθηκε από το πρωτότυπο στις 12 Νοεμβρίου 2019. Ανακτήθηκε στις 12 Νοεμβρίου 2019.

Εξωτερικοί σύνδεσμοι
--------------------

* «THE ANAND MARRIAGE (AMENDMENT) BILL, 2012» (PDF). 2012. Αρχειοθετήθηκε από το πρωτότυπο (pdf) στις 27 Αυγούστου 2018. Ανακτήθηκε στις 11 Νοεμβρίου 2019.
* «Anand Karaj - Marriage».
* «After The Anand Karaj». Αρχειοθετήθηκε από το πρωτότυπο στις 5 Μαρτίου 2012. Ανακτήθηκε στις 11 Νοεμβρίου 2019. CS1 maint: Unfit url (link)
* Teja Singh Mangat (1991). *The Sikh Marriage Ceremony* (4η έκδοση). The Sikh Missionary Society UK. ISBN 0-900692-16-2.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
☬ Σιχισμός |
| --- |
|  |
| Σιχ-Γκουρού | 
* Γκουρού Νάνακ Ντεβ
* Γκουρού Ανγκάντ
* Γκουρού Αμάρ Ντας
* Γκουρού Ραμ Ντας
* Γκουρού Αρντζάν
* Γκουρού Χάργκομπιντ
* Γκουρού Χαρ Ράι
* Γκουρού Χαρ Κρισάν
* Γκουρού Τεγκ Μπαχαντούρ
* Γκουρού Γκομπίντ Σινγκ
* Γκουρού Γκραντ Σαχίμπ (Ιερά Κείμενα/Αγία Γραφή Σιχισμού)
 |
|  |
| Φιλοσοφία | 
* Πιστεύω και αρχές
* Γκουρού Μανέγιο Γκραντ
* Σιχ Ριχάτ Μαριάτα
* Δίαιτα στον Σιχισμό
 |
|  |
| Πρακτικές | 
* Χάλσα
* Αρντάς
* Κιρτάν
* Λάνγκαρ
* Ναάμ Καράν
* Ανάντ Καράζ
* Αμρίτ Σαντσάρ
* Αμρίτ Βελά
* Αντάμ Σανσκάρ
* Τρεις πυλώνες (Κιράτ Καρό
* Ναάμ Τζαπό
* Βαντ Τσάκο)
* Τα πέντε Κ
* Σιμράν
* Σεβά
* Τσάρντι Καλά
* Ντάσβαντ
* Τζάτκα
 |
|  |
| Ιερά κείμενα | 
* Γκουρού Γκραντ Σαχίμπ
* Ντασάμ Γκραντ
* Γκουρμπάνι
* Μουλ Μαντάρ
* Τζάπτζι Σαχίμπ
* Τσαουπάι
* Τζαάπ Σαχίμπ
* Ρίχρας
* Σουχμάνι Σαχίμπ
* Ταβ-Πρασάντ Σαβαϊγιέ
 |
|  |
| Ιερά κτίρια | 

|  |  |
| --- | --- |
| Ταχτ | 
* Ακάλ Ταχτ
* Νταμντάμα Σαχίμπ
* Κέσγκαρχ Σαχίμπ (Αναντπούρ Σαχίμπ)
* Χαζούρ Σαχίμπ
* Πάτνα Σαχίμπ
 |

|  |  |
| --- | --- |
| Γκουντβάρας | 
* Χρυσός Ναός (Χαριμαντίρ Σαχίμπ)
* Τζανάμ Αστάν (Πακιστάν)
* Νταρμπάρ Σαχίμπ Καρταρπούρ (Πακιστάν)
* Σις Γκαζ Σαχίμπ (Δελχί)
* Ρακάμπ Γκανζ Σαχίμπ (Δελχί)
* Κεντρικός Σιχ Ναός (Σιγκαπούρη)
 |

 |
|  |
| Σύγχρονοισυγγραφείς(από 1848) | 

|  |  |
| --- | --- |
| Συγγραφείς(Θρησκευτικοί) | 
* Χαρτζιντέρ Σινγκ Ντιλγκίρ
* Γιάνι Σαντ Σινγκ Μασκίν
* Τζασβάντ Σινγκ Νέκι
* Μπαγκάτ Πουράν Σινγκ
* Μπάι Βιρ Σινγκ
* Τζ. Μπ. Σινγκ
* Καράμ Σινγκ
* Κούσβαντ Σινγκ
* Ραντχίρ Σινγκ
* Σαχίμπ Σινγκ
* Γκουρμπατσάν Σινγκ Ταλίμπ
 |

|  |  |
| --- | --- |
| Μελετητές | 
* Μαξ Άρθουρ Μακώλιφ
* Καν Σινγκ Νάμπα (Mahan Kosh)
* Χαρτζότ Ομπερόι
* Πουράν Σινγκ
* Τέτζα Σινγκ
* Μπαλμπίρ Σινγκ (Μπαλμπίρ Σινγκ Σαχίτια Κέντρα)
 |

 |
|  |
| Ανά χώρα | 
* Αυστραλία
* Αφγανιστάν
* Βέλγιο
* Γαλλία
* Γερμανία
* Ελβετία
* Ηνωμένα Αραβικά Εμιράτα
* Ηνωμένες Πολιτείες
* Ηνωμένο Βασίλειο
* Ινδία
* Ινδονησία
* Ιράκ
* Ιταλία
* Καναδάς (Βανκούβερ)
* Μαλαισία
* Μπανγκλαντές
* Νέα Ζηλανδία
* Νεπάλ
* Ολλανδία
* Πακιστάν
* Σιγκαπούρη
* Ταϊλάνδη
* Φίτζι
 |
|  |
| Άλλα θέματα | 
* Σιχ
* Ιστορία
* Τέχνη και πολιτισμός
* Γκουρμούχι
* Ικ Όνκαρ
* Βαχεγκουρού
* Χάντρα
* Παντζ Πιάρι
* Λογοτεχνία
* Τοποθεσίες
* Ημερολόγιο Νανακσάχι
* Ραμανάντα
* Μπάμπα Μπούντχα
* Μπάι Γκούρντας
* Μπαμπά Φαρίντ
* Καμπίρ
* Ιστορία του Παντζάμπ
* Νταστάρ
* Ισλάμ
* Τζαϊνισμός
* Ινδουισμός
* Αυτοκρατορία των Σιχ
* Γυναίκες στον Σιχισμό
* Σιχ φεμινισμός
* Σιχισμός και σεξουαλικός προσανατολισμός
* Ειδωλολατρία στον Σιχισμό
* Επικρίσεις
* Παντζάμπ
* Παντζάμπις
* Γλώσσα Παντζάμπι (Γκουρμούχι)
* Κίνημα Χαλιστάν
* *Γενοκτονία των Σιχ* (Ολοκαύτωμα του 1746
* Ολοκαύτωμα του 1762
* Αντι-Σιχ ταραχές του 1984)

|  |  |
| --- | --- |
| Πανηγύρια & Φεστιβάλ | 
* Μέλα Μάγκχι
* Μάγκχι
* Βαϊσάχι
* Χόλα Μοχάλα
 |

 |

 |